-Բազմիցս նշել եմ, որ նախարարության առաջնահերթություններից է արդարադատության համակարգի նկատմամբ հանրային վստահության բարձրացումը: Կարծում եմ հանրության գնահատականն է անաչառ ղեկավարման ամենաճիշտ և չափելի գործիքը: Ինչ վերաբերում է ղեկավարման իմ ոճին, ապա սկզբունքը մեկն է. կազմակերպել այնպես, որ աշխատի ամբողջական համակարգը, ոչ թե առանձին մարդիկ, այս դեպքում է միայն հնարավոր հասնել հաջողության և բացառել աշխատանքների կախումը անձերից, այս կամ այն պաշտոնը զբաղեցնողի փոփոխումից: